Diari Oficial de la Generalitat Valenciana


Sumari del DOGV 8023, del 20-04-2017 (2017/3256)

Notificació de la sentència dictada en el judici verbal número 780/2015.
------------------------------------------------------------------------

### Dades del document

Número de DOGV
:   8023

Data del DOGV
:   20-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3256


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el judici verbal número 780/2015. [2017/3256]  
Jutjat de Primera Instància 5 Dénia  
En el judici verbal 780/15, seguit a instàncies de CP Apartaments Las Brisas contra Rita Hedwing Johanna Andrés Martín, s'ha dictat la sentència que literalment diu el següent:  
  
«Sentència 58/16  
Dénia, 23 de març de 2016  
Marisa Fayos Bonell, magistrada jutgessa titular del Jutjat de Primera Instància número 5 de Dénia i partit, he vist, en el judici oral i públic, aquestes actuacions de judici verbal 780/15, seguides a instàncies de CP Apartaments Las Brisas de Dénia, representada pel procurador José Vicente Bonet i sota la direcció tècnica del lletrat Pablo Benavent Calero, substituït pel seu company Raúl Martínez Uceda, contra Rita Hedwing Andrés Martín, declarada en rebel·lia, en reclamació d'una quantitat.  
Antecedents de fet  
Primer. La representació de CP Apartaments Las Brisas de Dénia, va interposar una demanda en què sol·licitava que es condemnara la demandada al pagament de 2.668,25 euros, més els interessos legals i les costes.  
Al·legava com a fonament de les seues pretensions que la demandada és propietària d'un habitatge siti en planta baixa, porta 1a, escala D, de la urbanització Las Brisas. Que a data 25 de maig de 2015, la demandada deu la suma de 2.668,25 euros, segons certificat emès per l'administrador de la finca, amb el vistiplau del president.  
Que, en la Junta General de propietaris de 5 d'agost de 2014, es va aprovar fixar la quantia deguda, que pujava a la suma de 1.587,47 euros, havent-se meritat en data demanda 2.668,25 euros i reclamar-la en la via judicial. Que s'ha reclamat el deute per burofax i s'ha notificat aquest mitjançant la corresponent col·locació al tauler de la comunitat.  
  
Segon. Admesa a tràmit la demanda, s'assenyala dia per al judici i, arribat el dia, només compareix l'actora, la qual es ratifica en la demanda i afirma que la demandada, en data 30 de juliol de 2015, va pagar la suma de 1.000 euros i, en data 3 de setembre de 2015, va pagar la suma de 500 euros, per la qual cosa, el deute actual, després de descomptar allò que s'ha pagat, puja a la suma de 2.278,02 euros.  
A continuació es va admetre la prova proposada per les parts i practicada; les actuacions van quedar sobre la taula judicial, amb el resultat que consta en l'acta fixada en suport audiovisual, i les interlocutòries van quedar sobre la taula judicial.  
Tercer. De conformitat amb l'article 217 de la Llei d'enjudiciament civil (LEC), resulta acreditat que la demandada és propietària d'un habitatge siti en planta baixa, porta 1a, escala D, de la urbanització Las Brisas (document 1).  
Que, en Junta General de propietaris de 5 d'agost de 2014, es va aprovar fixar la quantia deguda que pujava a la suma de 1.587,47 euros (document 3 de la demanda), acta que va ser notificada a la demandada per burofax i mitjançant la col·locació al tauler d'anuncis (document 6), que a més i després de data de 26 d'abril de 2015, s'han produït quotes per un import total de 2.668,25 euros, havent-se reclamat la suma per burofax i per telèfon a la demandada (document 5), i testifical del Sr. Català; que aquella tenia coneixement de la quantia deguda esmentada perquè, en data posterior, i ja tramitat el judici present, s'han ingressat 1500 euros (més documental i testifical del senyor Català), que deu en total la suma de 1.168 euros.  
  
Fonaments de dret  
Primer. L'article 9.e de la Llei de propietat horitzontal (LPH) estableix que ?Són obligacions de cada propietari: e) Contribuir, d'acord amb la quota de participació fixada en el títol o a l'especialment establit, a les despeses generals per a l'adequat sosteniment de l'immoble, els seus serveis, les càrregues i les responsabilitats que no siguen susceptibles d'individualització.  
Els crèdits a favor de la comunitat derivats de l'obligació de contribuir al sosteniment de les despeses generals corresponents a les quotes imputables a la part vençuda de l'anualitat en curs i a l'any natural immediatament anterior, tenen la condició de preferents als efectes de l'article 1923 del Codi Civil (CC) i precedeixen, per a la seua satisfacció, als enumerats en els apartats 3r, 4t i 5è del precepte esmentat, sense perjudici de la preferència establida a favor dels crèdits salarials en l'Estatut dels Treballadors.  
L'adquirent d'un habitatge o local en règim de propietat horitzontal, inclús amb títol inscrit en el Registre de la Propietat, respon, amb el mateix immoble adquirit, de les quantitats degudes a la comunitat de propietaris per al sosteniment de les despeses generals pels anteriors titulars, fins al límit de què resulten imputables a la part vençuda de l'anualitat en la qual tinga lloc l'adquisició i l'any natural immediatament anterior. El pis o el local estarà legalment afecte al compliment d'aquesta obligació...-?. Per la seua banda l'art. 9.f estableix també, com a obligació, la de ?Contribuir, d'acord amb la seua respectiva quota de participació, a la dotació del fons de reserva que existirà en la comunitat de propietaris per a atendre les obres de conservació i reparació de la finca??.  
Així mateix estableix el precepte que ?Les obligacions a què es refereixen els apartats e i f de l'article 9 hauran de complir-se pel propietari de l'habitatge o local en el temps i la forma determinats per la Junta??.  
Vist l'anterior, veiem que l'obligació de pagament de les despeses generals és una obligació del propietari, si bé són obligacions de les denominades propter rem, perquè graven el bé i, per això, inclús el nou adquirent ha d'assumir el pagament de les despeses que graven un habitatge com a subjecte passiu de l'afecció real.  
En aquest cas s'exercita l'acció de reclamació d'una quantitat derivada de l'incompliment de la indicada obligació de pagament de quotes de comunitat, i està acreditat que la Comunitat de Propietaris en la Junta General de propietaris de 25 de maig de 2015, va aprovar fixar la quantia deguda i reclamar-la en la via judicial, amb un saldo deutor de 1.587,47 euros, segons resulta del document 3 de la demanda. Així mateix, consta, en les actes del procés, que la reclamació de deute també va ser notificada a la demandada en la forma prevista en l'article 9 de la LPH i no consta que haja sigut impugnat l'acord de liquidació celebrat el 25 de maig de 2015, per la qual cosa és vinculant.  
Vist l'anterior, escau estimar la pretensió de l'actora, però tan sols respecte a la quantia que compleix amb els anteriors requisits de liquidació en Junta General, i aprovació i notificació en forma, ja que l'article 9..h de la LPH exigeixen que l'acord de l'òrgan de govern de la Comunitat haja sigut posat en coneixement del comuner i que aquest haja pogut oposar-s'hi, extrem que no concorre en aquest cas respecte de la suma de 1.109, 77 euros que es reclamen de més en l'acte de la vista. Amb més motiu, ha d'indicar-se que en l'acta de la Junta s'aprova únicament el deute de propietaris i es liquida aquest en la data de la Junta, açò és agost de 2014, i queda liquidat el deute de la demandada en la suma de 1.587,47 euros. S'estima la pretensió de la demanda quant a la suma de 2.668,25 euros com, alhora, ja havia sigut reclamada, segons va afirmar el testimoni senyor Català en l'acte de la vista, que va explicar que l'empleada del seu despatx que s'encarrega de morosos, és la que va explicar el deute existent una vegada ja presentada aquesta demanda, i que la demandada va dir que la pagaria, sense que haja pagat més import fins a la data, i afirma que això va ser ??quan es va suspendre el judici l'altra vegada??, açò és, al novembre de 2015, per la qual cosa difícilment sabia que devia els 1.109,77 euros que ara pretén l'actora incloure i que no sols no han sigut aprovats en Junta, sinó que tampoc s'ha notificat la seua meritació a la demanda, i que tampoc són meritacions idèntiques a les ja meritades i degudes, perquè difereixen en quantitats com s'observa de la més documental i del document 2 i 5 de la demanda.  
Per tot l'anterior, ha d'estimar-se la pretensió de la fita en la quantia de 2.668,25 euros, si bé la dita suma s'ha de reduir en allò ja pagat per la demandada, pagament que va tenir lloc una vegada ja interposada la demanda, i havent-se ja publicat els edictes en tauler i intentat la reclamació, resta per pagar actualment la suma de 1.168,25 euros.  
Segon. Quant a la indemnització de danys i perjudicis causats de conformitat amb l'article 1108 del CC i en relació amb l'article 1.100, escau imposar els interessos legals computats des de la demanda.  
  
Tercer. Quant a les costes processals, de conformitat amb l'article 394 de la LEC, atès que la pretensió principal és la condemna del pagament de quantitat de 2.668,25 euros, pretensió que ha sigut estimada, per impagament de quotes de comunitat, més danys i perjudicis consistents en interessos, la no estimació de les quotes que es diu han meritat després de la demanda no pot entendre's de tal entitat que supose estimació parcial, amb les conseqüències que comporta. Per tot això  
  
Dispose  
Estime la demanada interposada per CP Apartamentos Las Brisas de Dénia representada pel procurador José Vicente Bonet i sota la direcció tècnica del lletrat Pablo Benavent Calero, substituït pel seu company Raúl Martínez Uceda, contra Rita Hedwing Johanna Andrés Martín, declarada en rebel·lia; he de declarar i declare que la demandada deu, a l'actora, la suma de 1.168,25 euros, i condemne en conseqüència Rita Hedwing Johanna Andrés Martín a pagar, a l'actora, la suma de 1.168,25 euros en concepte de principal, més els interessos legals i les costes processals produïdes.  
Aquesta resolució és ferma i en contra no s'hi pot interposar cap recurs.  
Aquesta és la meua sentència, que pronuncie, mane i firme».  
I atès que la demandada, Rita Hedwing Johanna Andrés Martín, es troba en parador ignorat, expedisc aquest edicte a fi que li valga de notificació de forma deguda.  
  
Dénia, 13 de març de 2017.- La lletrada: María Luisa Fayos Bonell.